Diari Oficial de la Generalitat Valenciana


Sumari del DOGV 5938, del 22-01-2009 (2009/474)

RESOLUCIÓ de 30 de setembre de 2008, de la Direcció General per al Canvi Climàtic, per la qual s'atorga a l'empresa Plastal Spain, SA, l'autorització ambiental integrada per a una indústria dedicada a la injecció i pintura de peces plàstiques per al sector de l'automòbil al terme municipal d'Almussafes (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5938

Data del DOGV
:   22-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/474


Data del document
:   30-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Almussafes
    * empresa privada
    * indústria de l'automòbil

RESOLUCIÓ de 30 de setembre de 2008, de la Direcció General per al Canvi Climàtic, per la qual s'atorga a l'empresa Plastal Spain, SA, l'autorització ambiental integrada per a una indústria dedicada a la injecció i pintura de peces plàstiques per al sector de l'automòbil al terme municipal d'Almussafes (València). [2009/474]  
Vistos els documents que es troben en l'expedient 189/06 IPPC, instruït a instàncies de l'empresa Plastal Spain, SA, a fi d'obtenir l'autorització ambiental integrada per a una indústria dedicada a la injecció i pintura de peces plàstiques, s'emet aquesta resolució de conformitat amb els següents  
Antecedents de fet  
Primer. Amb data 4 de desembre de 2006, Javier González i Enrique Arbuniés, en nom de la mercantil Plastal Spain, SA (abans Dynamit Nobel Ibérica, SA), amb CIF A-80790322 i domicili a l'avinguda de la Foia, núm. 32 del polígon industrial Rei Joan Carles I, d'Almussafes (València), presenten en el Registre General de la Conselleria de Territori i Habitatge una sol·licitud d'autorització ambiental integrada per a una empresa dedicada a la injecció i pintura de peces plàstiques per al sector de l'automòbil a Almussafes, i que es detalla en l'annex I.  
A la sol·licitud s'adjunta una petició a l'Ajuntament d'Almussafes de data 18 de juliol de 2006 per a l'emissió del corresponent informe urbanístic.  
Segon. Amb data 7 de març de 2007 l'empresa presenta documentació addicional necessària per a l'inici de l'expedient, a requeriment d'aquesta Conselleria.  
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Amb data 27 de juny de 2007 el promotor aporta documentació a requeriment d'aquesta Conselleria   
Quart. Amb data 28 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 27 del Decret 127/2006 (DOCV 28.08.2007), que desplega la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Generalitat Valenciana (DOCV núm. 5586).  
Durant aquest període no es presenten al·legacions al projecte ni a aquesta Conselleria ni a l'Ajuntament d'Almussafes. En l'expedient consta el certificat de la informació pública.  
Cinqué. Amb data 30 de novembre de 2007 la Confederació Hidrogràfica del Xúquer emet un informe favorable condicionat al compliment d'una sèrie de prescripcions que s'han inclòs en aquesta autorització.  
Amb data 19 de desembre de 2007 el promotor presenta documentació a requeriment d'aquesta Conselleria.   
Sisé. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 19 de febrer de 2008 es rep l'informe emés per l'Entitat de Sanejament d'Aigües, com a organisme encarregat de la gestió de la depuradora de destinació de l'abocament realitzat per l'empresa, en el qual s'estableixen unes condicions que s'han tingut en compte en aquesta resolució.  
Vuité. Amb data 22 de febrer de 2008 el promotor presenta documentació a requeriment d'aquesta Conselleria, en la qual consta una còpia compulsada del certificat de connexió dels abocaments d'aigües residuals emés per l'Ajuntament d'Almussafes.  
Amb dates 10 de març, 22 d'abril i 22 de maig de 2008 l'empresa presenta documentació addicional a requeriment d'aquesta Conselleria.  
Nové. Amb data 27 de maig de 2008 es rep un informe de la Confederació Hidrogràfica del Xúquer amb resolució favorable condicionat al compliment d'una sèrie de prescripcions que s'han recollit en aquesta resolució.  
Deu. Amb data 24 de juliol de 2008 es rep un nou informe de l'Entitat de Sanejament d'Aigües, en el qual es comunica que l'empresa ha dut a terme una sèrie d'actuacions per tal de reduir la càrrega salina de l'abocament i, d'acord amb els resultats obtinguts, es comprova que l'abocament compleix els objectius de qualitat establits per a l'abocament a la xarxa de sanejament.   
Amb dates 11 i 28 de juliol i 17 de setembre de 2008 el promotor presenta documentació necessària a requeriment d'aquesta Conselleria.  
Onze. Amb data 19 de setembre de 2008 l'arquitecte municipal de l'Ajuntament d'Almussafes emet un informe de compatibilitat urbanística, en el qual exposa que la implantació de l'activitat exercida per Plastal Spain, SA, en concret la fabricació de peces de plàstic i sistemes per a la indústria de l'automòbil, està recollida en les ordenances del vigent Pla general i per tant, té la consideració com a permesa per les normes de planejament d'Almussafes.  
S'han incorporat a l'expedient els informes emesos pel Servei de Residus Urbans, el Servei de Residus Industrials i el Servei de Protecció de l'Ambient Atmosfèric.  
Dotze. Amb data 26 de setembre de 2008 es realitza el tràmit d'audiència a l'interessat.  
Tretze. Amb data 30 de setembre de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 189/06 IPPC de sol·licitud d'autorització ambiental integrada, promoguda per Plastal Spain, SA.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 10.1 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Plastal Spain, SA, l'autorització ambiental integrada per a una indústria dedicada a la injecció i pintura de peces plàstiques situada a l'avinguda de la Foia, núm. 32 del polígon industrial Rei Joan Carles I, al terme municipal d'Almussafes (València), d'acord amb el Projecte bàsic per a la sol·licitud d'autorització ambiental integrada, el Projecte d'ampliació d'activitat i la resta de documentació complementària, la qual queda inscrita en el Registre General d'Instal·lacions IPPC de la Comunitat Valenciana amb el número 319-08/AAI/CV, condicionada al compliment dels requisits següents:  
1. Emissions atmosfèriques   
1.1.Valors límit d'emissió  
Els focus descrits en la documentació i que, per tant, s'autoritzen són els següents:  
Núm.   
Focus Descripció equip Procés  
F-1 Caldera 1 pintura Combustió  
F-2 Caldera 2 ACS Combustió  
F-3 Forn primer Combustió  
F-4 Forn base Combustió  
F-5 Forn laca Combustió  
F-6 Forn assecador Combustió  
F-8 Extracció cabina flamatge de peces Combustió  
F-9 Extractor sala mescles I Ventilació  
F-10 Extractor magatzem matèria primera Ventilació  
F-11 Calefactor Picking Combustió  
F-12 Extractor 2 sala mescles II Ventilació  
F-13 Local decapatge bastidors Combustió  
F-14 Oxidació tèrmica regenerativa (RNV) Combustió  
Cada un dels focus estarà convenientment identificat in situ, d'acord amb aquesta nomenclatura.  
Els valors límit d'emissió per als focus canalitzats descrits i la periodicitat de controls per ECMQA seran els següents:  
Per als focus que evacuen gasos procedents de combustió que utilitzen gas natural com a combustible (focus 1, 2, 3, 4, 5, 6, 8, 11, 13 i 14):   
La instal·lació de l'empresa Plastal Spain, SA, ubicada a Almussafes (València), està afectada pel Reial decret 117/2003, de 31 de gener, sobre limitació d'emissions de compostos orgànics volàtils degudes a l'ús de dissolvents en determinades activitats, per realitzar l'activitat 2.b: "Activitats de recobriment sobre superfícies de plàstic" amb un consum anual de dissolvents superior a 15 tones. Per tant, la instal·lació haurà de complir el següent límit d'emissió de compostos orgànics volàtils:  
Núm. focus Límit  
F- 13 50 mg COT/Nm³  
F- 14  
La resta d'emissions de compostos orgànics volàtils en la instal·lació es consideraran emissions difuses i no han de superar el 20% del total de l'entrada de dissolvents a la instal·lació.  
Segons l'article 8 de l'Ordre de 21 de maig de 2007 de la Conselleria de Territori i Habitatge per la qual es crea el Registre d'Instal·lacions Afectades pel Reial Decret 117/2003 a la Comunitat Valenciana, el titular de la instal·lació haurà de remetre a la Direcció General per al Canvi Climàtic abans del 28 de febrer de cada any, el pla de gestió de dissolvents de l'any precedent per a comprovar el compliment dels valors límit d'emissió, i sempre que l'òrgan competent ho sol·licite.   
S'haurà d'assegurar la traçabilitat dels valors aportats de cada un dels corrents implicats en el pla de gestió de dissolvents, els quals si és el cas hauran d'estar avalats per les corresponents factures de compres de dissolvents, mesuraments d'emissions en focus canalitzats, albarans del gestor, resultats analítics o altres.  
En el cas que en la instal·lació s'utilitzen substàncies o preparats que, a causa del seu contingut en compostos orgànics volàtils classificats com a carcinògens, mutàgens i tòxics per a la reproducció, tinguen assignades determinades fases de risc, d'acord amb el que estableix el Reial decret 363/1995, de 10 de març, pel qual s'aprova el Reglament sobre notificació de substàncies noves i classificació, envasament i etiquetatge de substàncies perilloses, s'hauran de complir els valors límit d'emissió i la resta de disposicions establides en l'article 5 del Reial decret 117/2003, de 31 de gener.  
En tot allò no especificat caldrà ajustar-se a totes i cada una de les obligacions establides per la normativa vigent en matèria d'emissió de compostos orgànics volàtils i a aquelles que es dicte per a desplegar-la.  
1.2. Control d'emissions atmosfèriques  
La periodicitat mínima de control de les emissions per entitats col·laboradores en matèria de qualitat ambiental serà la indicada en l'apartat anterior.  
1.2.1. Condicions de presa de mostres i expressió de resultats.  
- Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
- Preferiblement, la temperatura dels gasos en el punt de mostratge serà menor de 200ºC.  
- Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
- Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 15%.  
2. Soroll   
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per la Llei 7/2002, de 3 de desembre, de la Generalitat Valenciana, per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments   
3.1. Aigües residuals industrials, residuals domèstiques i pluvials  
La factoria efectua els abocaments al clavegueram municipal a través de 5 punts d'abocament, sent un corresponent a aigües d'origen industrial, un de sanitaris exclusivament, un de sanitaris i purgues de refrigeració i dos punts d'evacuació de pluvials. Es disposa d'autorització d'abocaments, emesa per l'Ajuntament d'Almussafes a Dynamit Nobel Ibérica, SA (actual Plastal Spain, SA), amb data de concessió 9 de desembre del 1999.  
Les aigües residuals industrials procedeixen de cabines de pintura i purgues dels equips de fred d'injecció, sent el volum d'abocament de 31.784 m³/any.  
La instal·lació disposa de dues línies de pretractament. El circuit de l'aigua de recollida de pintura de les cabines és un circuit tancat, l'aigua de tres cabines es tracta per mitjà de floculants i antiescumants perquè es produïsca la separació de la pintura de l'aigua. Posteriorment, aquesta aigua s'envia a un decantador de l'aigua per mitjà de centrifugació. Els llots són gestionats per un gestor i les aigües resultants es reutilitzen en el procés de pintura.  
Les aigües de regeneració dels equips de descalcificació i desmineralització com també el rebuig de l'osmosi són dirigides cap a un depòsit de neutralització, on es mesclen amb les aigües residuals dels depòsits del túnel de desgreixatge que empren aigua osmotitzada. L'aigua d'aquest depòsit, degudament neutralitzada, es bomba fins a un reactor per a la desnitrificació. L'efluent d'aquesta línia s'aboca al clavegueram.  
Quant a la línia de les aigües procedents de les condensacions de les torres de refrigeració, el seu efluent s'aboca al clavegueram.  
El volum generat d'aigües residuals domèstiques és de 2.800 m³/any i s'aboquen al col·lector del polígon industrial Rei Joan Carles I.  
Les aigües pluvials recollides en les instal·lacions i en la parcel·la s'aboquen als llits de la Séquia Reial del Xúquer. Es disposa de l'autorització de desaigüe, emesa per l'esmentat organisme amb data 2 de novembre de 2005.  
3.2. Control  
La Confederació Hidrogràfica del Xúquer emet un informe favorable sobre la gestió de les aigües residuals, amb les prescripcions següents:  
- El titular haurà de mantenir els abocaments de les aigües industrials i sanitàries, generats per la seua activitat, connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte a domini públic hidràulic.  
- Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
- Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
- D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
Segons l'informe de l'Entitat de Sanejament d'Aigües (EPSAR), l'empresa haurà d'establir el següent pla d'autocontrols analítics sobre l'abocament, en el qual es caracteritzaran els següents paràmetres, amb la periodicitat indicada:  
Paràmetre Unitats Periodicitat  
pH 5,5 - 9 Trimestral  
Conductivitat 3.000 µS/cm Trimestral  
Sòlids en suspensió 500 mg/l Trimestral  
DQO 1.000 mg/l Trimestral  
Fenols 2 mg/l Trimestral  
En tots els casos les mostres seran integrades durant 24 hores i es prendran en l'arqueta de registre. Les anàlisis seran efectuades per un laboratori homologat, entenent per tals els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de les esmentades anàlisis es remetran a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, juntament amb l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establits en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
Els abocaments hauran de complir en tot moment els límits de contaminants reflectits en la corresponent ordenança municipal d'abocaments o, si no n'hi ha, en el model d'ordenança d'abocaments d'EPSAR.  
4. Protecció del sòl i de les aigües subterrànies   
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 (ampliació) i 3.4 (clausura) d'aquest reial decret.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament   
(1) Els compostos perillosos d'equips elèctrics i electrònics poden incloure piles i acumuladors classificats com perillosos en el subcapítol 1606 com també interruptors de mercuri, residus de vidre procedents de tubs catòdics i altres vidres activats.s'ubique una activitat diferent de l'actual o canvie l'ús del sòl i també a allò contingut en l'article 8 del mateix reial decret referit a la publicitat registral.  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus   
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Plastal Spain, SA per a la producció dels residus següents, sempre que les instal·lacions es corresponguen amb les descrites en el projecte, la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn d'1.218.000 de para-xocs per a automòbils.  
  
(1) Los compuestos peligrosos de equipos eléctricos y electrónicos pueden incluir pilas y acumuladores clasificados como peligrosos en el subcapítulo 1606, así como interruptores de mercurio, residuos de vidrio procedentes de tubos catódicos y otros cristales activados.Es manté inscrit el mencionat centre productiu en el Registre de Productors de Residus Perillosos de la Comunitat Valenciana.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció general per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.   
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14610:2004.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de setembre de 2008.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
L'activitat principal realitzada per Plastal Spain, SA a les instal·lacions situades al polígon industrial Rei Joan Carles I d'Almussafes és la fabricació de peces plàstiques i sistemes per a la indústria de l'automòbil, sent la capacitat de producció d'1.218.000 de para-xocs per a automòbils, de polipropilé injectat.  
El projecte comprén les instal·lacions existents i les següents ampliacions i modificacions:  
- Construcció d'una nova nau magatzem destinada a la recollida de para-xocs per a la posterior expedició.  
- Construcció d'una nova nau prevista per a contenir la maquinària utilitzada en el control de qualitat del procés, excepte una petita zona separada per una tanca en què s'emmagatzemarà el producte acabat.  
- Ampliació del magatzem automàtic d'existència en fàbrica, que ocuparà part de la superfície actual de magatzem convencional.  
- Instal·lació del procés de neteja i reparació d'utillatges de pintura en una de les sales de la nau metàl·lica d'urbanització.  
- Ampliació de sitges de matèria primera.  
- Modificacions dels conductes existents de moviment de l'aire de les cabines de pintura, que contenen compostos orgànics volàtils, i canalització fins al nou oxidador tèrmic regeneratiu.  
La fabricació de les peces de plàstic es realitza per injecció i consta bàsicament de les etapes següents:  
- Injecció  
- Pintada de peces  
- Acoblament de components  
- Expedició  
- Injecció  
La matèria primera utilitzada (plàstic en gransa) es mescla en tremuges d'assecatge i es distribueix en les proporcions adequades. Les injectores fonen la mescla de fosa i la introdueixen després en un motle a la pressió adequada per a donar lloc a la peça injectada.  
- Pintura de peces de plàstic injectades  
L'aplicació de la pintura es realitza en l'interior de cabines de pintura estanques, de manera que les peces s'introdueixen automàticament en les diferents cabines de pintura, on l'aplicació d'aquesta es realitza per mitjà de robots de pintura aereogràfica.   
Fases del procés de pintada:  
1. Rentatge i assecatge de peces: s'eliminen les partícules de brutícia de la peça per a aconseguir una correcta adherència de la pintura al plàstic.  
2. Flamatge: aplicació de calor sobre la peça per a activar l'adherència de la pintura.  
3. Aplicació de les tres capes de pintura sobre la peça. Aquesta fase consta de tres diferents etapes:  
- Aplicació de primer: l'emprimació permet l'ancoratge posterior de la pintura a la peça, a més de proporcionar-li una primera capa de color  
- Aplicació de color base: s'aplica el color en dues capes  
- Aplicació de laca (vernís brillant): el vernís proporciona l'acabament a la peça.  
S'ha instal·lat un sistema que consisteix a recircular l'aire dins de cada una de les 3 cabines d'aplicació de pintura, on una petita part d'aire net s'aporta a la cabina i en la mateixa quantitat se n'extrau un petit cabal que es condueix a l'oxidador tèrmic regeneratiu. Totes les cabines són estanques i presenten una aportació d'aire que proporciona un flux vertical en sentit descendent, de manera que es condueix l'oversprite de la pintura a una cortina d'aigua que contínuament es troba en circulació sota les cabines.  
El circuit de l'aigua de recollida de pintura de les cabines és un circuit tancat que permet la recirculació de l'aigua després de la separació dels llots de pintura per mitjà d'un decantador. Després de cada una de les cabines de pintura, la peça passa a uns forns d'assecatge, per mitjà dels quals s'aconsegueix que cada capa de pintura aplicada a la peça s'adherisca correctament abans de l'aplicació de la següent.  
Abans d'utilitzar-se en el procés de pintura, les pintures han de sotmetre's a un procés d'additivació. Pel fet que totes les pintures han de presentar una viscositat determinada per a la seua correcta aplicació, s'additiven els dissolvents i es fa una homogeneïtzació contínua de la mescla en els tancs de pintura ubicats en la sala de mescles, a fi d'aconseguir l'esmentada viscositat. El transport de les pintures des dels tancs de la sala de mescles fins a les cabines de pintures es realitza a través d'un circuit de connexions estanques anomenat bombes d'aigua de refrigeració.  
- Acoblament de components  
L'última etapa del procés és l'acoblament del components accessoris (reixetes, fars, etc.) sobre la peça. Aquest procés es desenvolupa en la denominada àrea de muntatge-seqüenciació.  
- Embalatge i expedició